《正德丁丑七月朔大雨几旬伤损居多人甚苦之》
明代·王缜

大雨从何来，五日雨不止。正值秋稼兴，而乃腐之矣。

人思巢以居，鱼跃城门里。田半没飞沙，茫然夫都鄙。

不见舟楫归，但闻哭声起。生者无炊烟，死者无拯理。

我闻天听卑，无亦有名此。易占地水师，水非师之始。

捉笔不成歌，忧谁知之耳。

作者简介：广东东莞人，字文哲。弘治六年进士。授兵科给事中，强直敢言。正德初为云南左参政，忤刘瑾，借故罚米五百石，售家产以偿。累迁右副都御史，巡抚苏松诸府，督兵歼刘七于狼山。世宗即位，升南京户部尚书。卒官。